CELEX: 62007TJ0442
Language: lt
Date: 2011-09-29 00:00:00
Title: 2011 m. rugsėjo 29 d. Bendrojo Teismo (penktoji kolegija) sprendimas. # Ryanair Ltd prieš Europos Komisiją. # Valstybės pagalba - Aviacijos sektorius - Pagalba, kurią Italijos valdžios institucijos suteikė Alitalia, Air One ir Meridiana - Ieškinys dėl neveikimo - Komisijos pozicijos neapibrėžimas - Pareiga imtis veiksmų. # Byla T-442/07.

2011 m. rugsėjo 29 d. Bendrojo Teismo (penktoji kolegija) sprendimas Ryanair prieš Komisiją
      (Byla T‑442/07)
      „Valstybės pagalba – Aviacijos sektorius – Pagalba, kurią Italijos valdžios institucijos suteikė Alitalia, Air One ir Meridiana – Ieškinys dėl neveikimo – Komisijos pozicijos neapibrėžimas – Pareiga imtis veiksmų“
      1.                     Ieškinys dėl neveikimo – Institucijos įspėjimas – Sąlygos – Aiškus ir tikslus prašymas – Komisijai adresuotas oficialus įspėjimo
            laiškas, kuriame išvardytos ir apskųstos įvairios su bendrąja rinka nesuderinamos pagalbos priemonės – Priimtinumas (EB 87 straipsnis,
            88 straipsnio 2 dalis ir 232 straipsnis) (žr. 22–26, 41 punktus)
      2.                     Ieškinys dėl neveikimo – Komisijai tenkanti pareiga imtis veiksmų – Pareiga išnagrinėti informaciją dėl tariamai neteisėtos
            pagalbos – Pareiga arba pranešti suinteresuotajai šaliai, jei motyvai yra nepakankami, arba priimti sprendimą užbaigus pirminį
            tyrimo etapą – Neveikimas (EB 232 straipsnis; Tarybos reglamento Nr. 659/1999 4 straipsnis, 10 straipsnio 1 dalis ir 20 straipsnio
            2 dalis) (žr. 28–30, 37, 38, 50–52, 67 ir 68 punktus)
      3.                     Valstybių teikiama pagalba – Skundų nagrinėjimas – Komisijos pareigos – Pareiga išnagrinėti informaciją dėl tariamai neteisėtos
            pagalbos – Formalių reikalavimų nebuvimas skundui pateikti (EB 87 ir 88 straipsniai; Tarybos reglamento Nr. 659/1999 10 straipsnio
            1 dalis) (žr. 32–34 punktus)
      4.                     Ieškinys dėl neveikimo – Komisijai tenkanti pareiga imtis veiksmų – Pareiga išnagrinėti informaciją dėl tariamai neteisėtos
            pagalbos – Sąlygos – Skundo buvimas – Tariamai neteisėtas nagrinėjimų priemonių pobūdis, kuris turi paaiškėti iš suinteresuotosios
            šalies pateiktos informacijos (EB 232 straipsnis; Tarybos reglamento Nr. 659/1999 10 straipsnio 1 dalis) (žr. 45–47, 62–64,
            74–76 punktus)
      Dalykas 
      
         Prašymas pripažinti Komisijos neveikimą, nes ji neteisėtai neapibrėžė pozicijos dėl ieškovės skundų, susijusių su Italijos
                  Respublikos tariamai skirta valstybės pagalba 
               
               Alitalia
               , 
               Air One
                ir 
               Meridiana
                ir tariamu konkurencijos teisės pažeidimu.
            Rezoliucinė dalis 
      
         
                  1.
               
               
                  
               
               
                  	Nepriėmusi sprendimo dėl 100 Alitalia darbuotojų perkėlimo, apie kurį jai pranešė Ryanair Ltd 2006 m. birželio 16 d. laiške,
                     dėl žalos atlyginimo, išmokėto po rugsėjo 11 d. atakų, apie kurį jai pranešė Ryanair Ltd 2005 m. lapkričio 3 d. ir gruodžio
                     13 d. laiškuose, ir dėl oro uostų mokesčių sumažinimo „tarpiniuose“ oro uostuose, kuriuo, be kita ko, pasinaudojo Alitalia,
                     apie kurį pranešta minėtuose 2005 m. lapkričio 3 d. ir gruodžio 13 d. laiškuose, Europos Bendrijų Komisija neįvykdė įsipareigojimų
                     pagal EB sutartį. 
                  
               
            
         
                  2.
               
               
                  
               
               
                  	Atmesti likusią ieškinio dalį. 
               
            
         
                  3.
               
               
                  
               
               
                  	Kiekviena bylos šalis, įskaitant Air One SpA, padengia savo bylinėjimosi išlaidas.